CELEX: 62009CJ0405
Language: et
Date: 2011-04-07 00:00:00
Title: Euroopa Kohtu otsus (viies koda), 7. aprill 2011. # Euroopa Komisjon versus Soome Vabariik. # Liikmesriigi kohustuste rikkumine - Liidu omavahendid - Impordi- või eksporditollimaksu sissenõudmise menetlus - Viivitus sellisest tollimaksust tulenevate omavahendite kindlakstegemisel. # Kohtuasi C-405/09.

Euroopa Kohtu (viies koda) 7. aprilli 2011. aasta otsus – komisjon vs. Soome
      (kohtuasi C‑405/09)
      Liikmesriigi kohustuste rikkumine – Liidu omavahendid – Impordi‑ või eksporditollimaksu sissenõudmise menetlus – Viivitus sellisest tollimaksust tulenevate omavahendite kindlakstegemisel
      Euroopa Liidu omavahendid – Liikmesriikide poolt kindlaksmääramine ja kasutatavaks tegemine – Ülekanne komisjoni kontole – Hilinenud ülekanne – Kohustuste rikkumine – Viivitusintressi maksmise kohustus (Nõukogu määrused nr 1552/89, artiklid 2, 6 ja 9–11, nr 2913/92, artikkel 220, ja nr 1150/2000, artiklid 2, 6 ja 9–11) (vt punktid 35–39, 41, 49–51 ja resolutsioon)
      Ese
      
         
               Liikmesriigi kohustuste rikkumine – Nõukogu 29. mai 1989.aasta määruse (EMÜ, Euratom) nr 1552/89, millega rakendatakse ühenduste
                  omavahendite süsteemi käsitlev otsus 88/376/EMÜ, Euratom (EÜT L 155, lk 1), ning nõukogu 22. mai 2000. aasta määruse (EÜ,
                  Euratom) nr 1150/2000, millega rakendatakse ühenduste omavahendite süsteemi käsitlev otsus 94/728/EÜ, Euratom (EÜT L 130,
                  lk 1 ; ELT eriväljaanne 01/03, lk 169), artiklite 2, 6 ja 9–11 rikkumine ning nõukogu 12. oktoobri 1992. aasta määruse (EMÜ)
                  nr 2913/92, millega kehtestatakse ühenduse tolliseadustik (EÜT L 302, lk 1; ELT eriväljaanne 02/04, lk 307) artikli 220 rikkumine
                  – Tollivormistusjärgsel sissenõudmisel ühenduse omavahendite kohta arvestuskande tegemiseks ja nende kindlaksmääramiseks ette
                  nähtud tähtaegade järgimata jätmine.
               
            Resolutsioon
      1)         Kuna Soome Vabariik kohaldas haldusmenetlust, mille kohaselt määratakse liidu omavahendid kindlaks alles pärast seda, kui
         võlgnikule on antud vähemalt neljateistkümnepäevane tähtaeg märkuste esitamiseks ja kuna ta ei järginud tollivormistusjärgse
         sissenõudmise raames nende omavahendite kontole kandmiseks ette nähtud tähtaegu, mis tingis viivituse nende maksmisel, siis
         on Soome Vabariik rikkunud kohustusi, mis tulenevad nõukogu 29. mai 1989. aasta määruse (EMÜ, Euratom) nr 1552/89, millega
         rakendatakse ühenduste omavahendite süsteemi käsitlev otsus 88/376/EMÜ, Euratom, muudetud nõukogu 8. juuli 1996. aasta määrusega
         (Euratom, EÜ) nr 1355/96, artiklitest 2, 6 ja 9–11 ja nõukogu 22. mai 2000. aasta määrusega (EÜ, Euratom) nr 1150/2000 millega
         rakendatakse ühenduste omavahendite süsteemi käsitlev otsus 94/728/EÜ, Euratom artiklitest 2, 6 ja 9–11 ning nõukogu 12. oktoobri
         1992. aasta määruse (EMÜ) nr 2913/92, millega kehtestatakse ühenduse tolliseadustik, artiklist 220.
      
      2)         Mõista kohtukulud välja Soome Vabariigilt.
      3)         Saksamaa Liitvabariik kannab ise oma kohtukulud.